Vavi glo geskorsZwelinzima Vavi ‘ n Anonieme beampte van Cosatu-huis het dit glo aan die SABC bevestig. Daar is egter geen amptelike bevestiging van sy skorsing nie. Die vakbondfederasie se sentrale uitvoerende komitee het gister oor Vavi se lot vergader. ŉ Werknemer by Cosatu het Vavi verlede maand van verkragting beskuldig. Hy het erken dat hy ŉ verhouding gehad het met die vrou wat hy aangestel het. Die vrou het die aanklagte teruggetrek. Cosatu sal na verwagting vandag ŉ verklaring uitreik oor die uitkoms van die vergadering.